Lüzum-u Say ve Amel

اشرف مخلوقات اولان نوع انسان کندوسـك نره دن كلوب نرويه کیندیکنی ادراکدن عاجز اولد ینی حالده هر د رلو علوم و معارفدن بی بهره و مدار تعبش و استراحتي اوله جق مال و منالدن تهی دست اوله رق قدمنه ساحه وجود اولوب نيك ويدي و بياض و سوادی فرق و تمييز ايدنجیه قدر اغوش پدرومادرده نشو و نما بولور ايسه ده سنی ایلرولدکجه فطرت ذاتیه سنده موجود اولان آمال و مطالب برر برر سرنمای ظهور اوله رق مايه تعبش و تلـذدى اولان بر طاقم شيلرك تدارك و استحصالنه مباشرت ایدر انجق بونلرك اكثريسنـه بالسهوله دسترس اوله ميه جغندن مطلوبی اولان شيــرك هيچ برينه مالك و متصرف اولیوب صفر اليد اولهرق دنیایه کلش اولدیغی اولوقت حس ایله دریای فکر و حیرته طالر فقط بر طرفدن تجربه و معلوماتنك نقصا نیتی و دیگر طرفدن ایچنده بولندیغی جمعیت بشريه نك صوری و معنوی تابع اولدیغی قوانين طبيعيهنك احکام جاریه سی مجهولی اولدیغی جهتله بازار عالمده تداول ایدن نقـود معنو به به اهمیت ويرميه رك موجودی صرفه آغاز ایدر و بونك عدم كفايتى حالنده سؤ طالعنك تأثيراتنه عزو اسناد ایلر بیان که هر نوع اسباب رفاه و ثروت بر درلو مبادله طريقيله حصولپذير اولدیغندن تهی دست اوله رق عازم بازار اولنلرك ينه او يله جه عودت ایملری لازم کلور احتياجات جسمانی و روحانيه مزی دافـع اولمـق اوزره بشقه لك يد تصرفنده كورديكمن شيلرك كافه سی سعی و علله وجوده كلش اولدیغندن اخذ و استعمالى كذلك سعى وعمله موقوفدركه سالف الذكر نقود معنویه بوندن عبارتدر
جمعیت بشريه نك افرادی بیننده جریان ایدن معاملات داد و ستد صورتده انچه اطلاق اولنان زروسيم مسكوكات الله اجرا اولنورايسه ده حقيقتده اشبو نقود معنويه ايه تسويه قلنور بنأ عليه كشبنك كيسه اقتداری نقود معنوبهدن تهی اولدیغی حالده حـوا بحنك تحصيل و تدارکنه دسترس اولدمن مكركه وقتيله امك صرفيله قرانلش اولان
نقود و املاكه مالك اوله ایمدى كرك حوايج ضروريه وكرك غه ضروريه مزك استحصالی امرنده نوع بنی ادمه لازم اولان ( سعی و عمل) اولوب بوخسه عمر وزيدك و هم وقباس ابتدکاری مسکوکات جاریه دکا در چونکه مسكوكات مجرد سعی و عمل مقابلنده قزانمش برسرمايه ديمك اولدیغندن خرج اولنوب بتد كده بشقه منك تحصيلى مطلقا سعی و عمله محتاج اولد ینی و بنا عليه افراد بشرك سعى و علسز رفاه و آسایش حال استحصالی ممکن اوله میه جفی قضایای مسلمه دندر انگلستره و فرانسه ده پاموغـك قلندن ناشی ایشسز قالمش اولان بو قدر بيك عمله لك دوچار اولدقاری حال فقر ومذلت بو بايده صدق مدعايه اوضح دلائل اولوب عله مذكورمك تخفيف باركران سفالی صنده اصحاب خيرات طرفندن شهدی به قدر وقوعبولان معاونات كليه ترفيه حاللرینه مدارا ولهمامشدر اشبو سعی و عمل دخی هر تقدر تا عد ، عقل و حكمته توفيقا اجرا اولنور ایسه اصحابنك مقاصد و آمالی اوقدر سهولتله حصولید بر اولور شویله که انسان مهددن لحده وارنجيه قـدر انواع احتياجاته مظهر اولوب بونلرك دفعی امرنده صرف ماحصل اقتدار ایمسی لازمه دن ایسه ده قوای جسمانیه و روحانیه سنه تقویت ویرمدکجه بروجه مطلوب مقصدينه دسترس اوله من نيجـون بر حمال بر ساعتی قدر و بر قاییقایقیجی بر قبودان قدر صنعتندن متمتع او له مز چونکه اسیلری برنجی هر تبه ده واقع اولنارك صنعتلرى بالكن قوة بدنيه ايله حصولپذیر اولوب ایک نجی مر تبدده واقع اولنارك صنعتلری ایسه قوای بدنیه و عقليه نك انضماميله حاصل اولدیغندن بونلرك بالطبع اوبرازندن زیادہ فائدہ مند
اوللری اقتضا اندر بناء عليه فراغ بال و رفاه حال استحصالی ارزوسنده بولنانلر كوشه وحديده انيس وغمخوار و حال ضرورت واحتياجده معين وفادارلري اولان سعی وعالرينك قدر وقيمتنى ار ترمنه يعنى صنعتلر ينك اصلاحيه زیادہ تمتع ایل که حالشوب او ته سنی تقدیرج قديره حوالها يمليدرلر یوخسه بن با امدن و یا خود استادمدن بویله کوردم بویله باپارم ديه رك على العميا حالشوب اختراعات جديده به صرف افکار اتمز ایسه عمری اولدقعه کیچه کوندز چالشسه بابا و استادندن زیاده متمتع اوله ميه جغى اظهر
اخذواعطا جمعیت بسريه نك اعضا و افرادینی یکدیگر بنه ربط ایدر بر مناسبت قويه تحدی و بو وجهله مدنیت و مموريتك توسع و ترقی سنی مستلزم اولدیغندن بونك مشروعیتی و ارباب كاروكسبك عنداه مقبولیتی درکاردر ا امبالا سا من الشمسدر -
فوائد طرفين مؤدى اولان تجارت على العموم مشروع اولدیغی مثلا و بونك خلافنده وقوعه کلان هر نوع کار و کسب نا مشروعدر چونکه بر حمال بر يوك تقليله الديني اجرتدن استفاده ایدوب بو صره ده يوك صاحبنك دخی ایشی كوريله جکندن طرفين متمتع ومستفيد اولور فقط بر سارق سرقت ایتدیکی اشیادن طولایی بعض مرتبه امك صرف اینسه دخی سارقك شو منفعتى ديكرينك مضرتيله حصوله کلش اولمسیله اولكېسی حلال و ایکنجیسی حرامدرالحاصل انسانك عرق جبيني ايله کچنمسی مرا د الهی اقتصاسندن اولدیغندن هیچ بر شخصك بلا عذر شرعی همجد سنه ال اچسی و کندوسی بیهوده اضاعة اوقات ايله سأرلرك كديمينيله قزاناش شي ايله تعبش ایلمسی جائز اوله مبه جنى مثلو حوايج ضروریه سندن معدود اولمیان موادك استحصاليحون لازم كلان كلفت وزحتـدن اعراض و بو وجهله حظوظات مشروعه دن نفسنی محروم ایلسی دخی اصـول مدنیتجه روا کوریله من زیرا انسان اعضا سندن بولندیغی جمعیت بشريه ك حائز اولدینی درجه مدنیندن از چـوق متمتع اولوب بونك او درجه یه وصول ایسد همجنسی و بلکه ابنای وطننك سعى وهمتیله حصوله کلدیکندن بوكا مقابل كرك كندوسنه وكرك معاصر ار ينـه کوره توسیع دائرة مدنيته خدمت ايلاك مترتب ذمت فتوت و بو جهتله حوائج غير ضروریه تحصیلی امرنده دوچار اوله جنی کلفت و مشقتك ترقی مدنیت و معموريته وسیله اوله جفنى بيله رك بوندن استنكاف ایماسی مقتضای وظائف انسانیت در بیاندن مستغنی اولدونی اوزره بر شېئك اشتراسی مراد اولندقده قیمت حقیقیه سی ورايح وقتی بیلنمن ایسه بو ابشده ضررلی چیقلق اغلب احتمالدراشته بو قبیلدن اوله رق ایچنده بولنديغمز بازار عالمده دقیقه بدقیقه سرزده ظهور اولان افعال ومعاملا تکه هب دادوستددن عبارتدر معلومات اوزرینه حل وعقد ا ولنه من سه مضرتی اصحابنه عائد اوله چغنده اشتباها وقد ر بو صورتله ملحوظ اولان مضرتك منع وقوعيجون هرکس متبصرانه حركت ايتمك استرايسه ده بوكا موفقيت بالكز استعداد خداداد ايله ممكن اولهمبوب مجرد فطرتانسانیه ده مرکوز اولان قوای معنو يه نك تربيه سيله حصوله كلـور
ر حالت معنویه به متوقفدر اشبو حالت واسطه سیله هر کس دائره وسع و اقتدارندن خارج کورینان معظمات امـوره موفق اولهرق هم کندوری نائل مرام اولورلر و همده بو وسیله ایله بنی نوعلرينه خدمت ایفا ایدرز